El fiume Guà el xe on corso d'acua del Vèneto. Guà el deriva da guado parchè on tenpo en località Molinetto de Montecio Majore, ne le visinanse de l'attuale ponte so el Guà, el fiume el gera adato a esare guadà; altra ipotesi de el nome deriva da o sia diramasion de'l fiume che le se verifecava ne le esondasioni. Nase da la confluensa de i torenti Agno e Restena a Texe de Arxegnan. Score ne le canpagne a ovest de i Cołi Bereghi, bagnando, tra l'altro, Montecio Majore, Montorso Vixentin, Zermeghedo, Montebeło Vixentin, Sarego e Lonigo. Dopo Bagnolo de Lonigo el entra ne la provincia de Verona e el lambise Ximeła, Cołogna Veneta, Pressana e Roveredo de Guà. El pasa indi par la Provincia de Pàdova e, en corispondensa de Borgo Frasine de Montagnana, le so acue le vien incanalà ne'l fiume Frasine, de origine artifisale. Riseve le àcue del torrente Poscola en territorio di Montecio Majore.